smcproject/ml-wiki-sentences huggingface dataset:
എന്നാൽ രണ്ടാം ലോകയുദ്ധം ആരംഭിച്ചപ്പോൾ കോൺഗ്രസ്സുകാർ ബ്രിട്ടിഷ്സർക്കാരിനോട്സ്വീകരിച്ച നിലപാടിൽ പ്രതിഷേധിച്ച് മാസ്റ്റർ താരാസിങും അദ്ദേഹത്തിന്റെ അനുയായികളായ അകാലികളും കോൺഗ്രസ്സിൽനിന്ന് അകന്നുമാറി.
ഉദ്ദംസിങ്നഗോവിന്റെ നേതൃത്വത്തിലുള്ള അകാലികൾ വീണ്ടും കോൺഗ്രസ്സിനോടു കൂറുള്ളവരായി തുടർന്നു.
1944-നുശേഷം ഒരു സ്വതന്ത്ര സിക്കുരാജ്യം വേണമെന്ന ആശയം അകാലികൾക്കിടയിൽ പ്രകടമായിത്തുടങ്ങി.
മുസ്ളിം ഭൂരിപക്ഷമുള്ള പ്രദേശങ്ങൾ ചേർത്ത് പാകിസ്താൻ രൂപവത്കരിക്കുന്നതിനുള്ള നീക്കമായിരുന്നു ഇത്തരം ഒരു ആഗ്രഹമുണ്ടാകാൻ സിക്കുകാർക്ക് പ്രേരകമായിത്തീർന്നത്.
സിക്കുകാരുടെ ഈ ആഗ്രഹം ഔദ്യോഗികമായി 1946-ൽ അകാലികൾ പ്രഖ്യാപിച്ചു.
അതേവർഷംതന്നെ സംഘടിപ്പിക്കപ്പെട്ട ഭരണഘടനാനിർമ്മാണസമിതിയുടെ പരിഗണനയ്ക്കായി അകാലിദളം സമർപ്പിച്ച ഒരു മെമ്മോറാണ്ടത്തിൽ ഈ രാഷ്ട്രീയാവശ്യങ്ങൾ അവർ വിവരിച്ചിരുന്നു.
എന്നാൽ 1947-ൽ ഇന്ത്യ സ്വാതന്ത്യ്രം പ്രാപിച്ചപ്പോൾ ഒരു സ്വതന്ത്ര സിക്കുരാഷ്ട്രം വേണമെന്ന അകാലികളുടെ വാദം അംഗീകരിക്കപ്പെട്ടില്ല; പഞ്ചാബിനെരണ്ടായിവിഭജിച്ച് ഒരുഭാഗം ഇന്ത്യയോടും മറ്റേത് പാകിസ്താനോടും സംയോജിപ്പിക്കുകയാണുണ്ടായത്.
1947-നുശേഷം അകാലിദളം ഇന്ത്യയിൽ പ്രാദേശികപ്രാധാന്യമുളള മുഖ്യരാഷ്ട്രീയകക്ഷികളിലൊന്നായിമാറി.
പഞ്ചാബിലെ സിക്കുകാരെ മാത്രം ഉൾക്കൊണ്ടിരുന്ന ഈ സംഘടന തികച്ചും പ്രാദേശികമായിരുന്നു.
എങ്കിലും പഞ്ചാബിന്റെ രാഷ്ട്രീയഭാഗധേയങ്ങൾ നിർണയിക്കുന്ന കാര്യത്തിൽ ഗണ്യമായ സ്വാധീനത ചെലുത്താൻ ഇതിന് സാധിച്ചു.
സ്വതന്ത്രഇന്ത്യയിൽ ഒരു സ്വതന്ത്ര പഞ്ചാബിസുബ സ്ഥാപിക്കുകയെന്നതായിരുന്നു അകാലിദളത്തിന്റെ ലക്ഷ്യം.
സിക്കുകാരുടെ ജൻമഭൂമി എന്നവകാശപ്പെടാവുന്ന പഞ്ചാബി സുബയിലെ ഔദ്യോഗിക ഭാഷ ഗുരുമുഖിലിപിയിലുള്ള പഞ്ചാബി ആയിരിക്കണമെന്നും അവർപ്രഖ്യാപിച്ചു.
ഇത്തരംചിന്താഗതികൾ വച്ചുപുലർത്തിയിരുന്നതുകൊണ്ട് പഞ്ചാബിന്പുറത്ത്തങ്ങളുടെ പാർട്ടിപ്രവർത്തനം വ്യാപിപ്പിക്കുന്നതിന് അകാലികൾക്കു സാധിച്ചില്ല; പഞ്ചാബിനുള്ളിൽ തന്നെയും ഹിന്ദുക്കൾക്കു ഭൂരിപക്ഷമുള്ള പ്രദേശങ്ങളിൽ അവർക്കു സ്വാധീനത ഉണ്ടായിരുന്നില്ല.
അധ്യക്ഷനാണ് അകാലിദളത്തിന്റെ പരമോന്നത നേതാവ്.
പാർട്ടിയുടെ പൊതുയോഗമാണ് ഇദ്ദേഹത്തെ തെരഞ്ഞെടുക്കുന്നത്.
അതിലെ നാനൂറോളം വരുന്ന അംഗങ്ങൾ പാർട്ടിയുടെ പ്രാദേശിക ഘടകങ്ങളെ പ്രതിനിധാനം ചെയ്യുന്നു.
ഭരണകാര്യങ്ങളിൽ തന്നെസഹായിക്കുന്നതിനുവേണ്ടി 22 അംഗങ്ങളുള്ള ഒരു കാര്യനിർവാഹക സമിതിയെ നിയമിക്കുന്നതിനുള്ള അധികാരം അധ്യക്ഷനുണ്ട്.
പാർട്ടിയുടെ വളർച്ചയ്ക്ക് അകാലിജാഥ എന്ന ഗ്രാമഘടകം വലിയൊരുപങ്കു വഹിക്കുന്നു.
നൂറ് അകാലികൾ ‍ചേർന്നതാണ് ഒരു അകാലിജാഥ.
സിക്കുകാരുടെവകക്ഷേത്രങ്ങളും വിദ്യാഭ്യാസസ്ഥാപനങ്ങളും അകാലികളുടെ നിയന്ത്രണത്തിൽ നിലനിർത്തുന്നതിന് അകാലിജാഥകൾ വളരെയധികം സഹായകമായിട്ടുണ്ട്.
1947-നുശേഷം ഇന്ത്യയിൽ അകാലിദളത്തിന്റെ ശക്തി വളർന്നുകൊണ്ടിരുന്നു.
എന്നാൽ അനേകം സിക്കുകാർ കോൺഗ്രസ്സിൽ ചേർന്നതു കാരണം തനിയെ മൽസരിച്ച് നിയമസഭയിൽ ഭൂരിപക്ഷം നേടത്തക്ക കഴിവ് അകാലിദളത്തിനു ലഭിച്ചിരുന്നില്ല.
1952-ലെ പൊതുതെരഞ്ഞെടുപ്പിൽ അവർക്ക് സാരമായ സംഖ്യാബലമൊന്നും പഞ്ചാബ്നിയമസഭയിൽ ണ്ടായില്ല.
എങ്കിലും ഭരണകക്ഷിയായ കോൺഗ്രസ്സിനോട് ചേർന്നുനിന്നുകൊണ്ട് തങ്ങളുടെ രഷ്ട്രീയാവകാശങ്ങൾ ഒന്നൊന്നായി നേടിയെടുക്കുവാൻ അകാലികൾ ശ്രമിച്ചു.
കുറെക്കാലത്തേക്ക് പഞ്ചാബിലെ വിവിധമന്ത്രിസഭകളുടെ നിലനിൽപും പതനവും അകാലിദളത്തിന്റെ നിലപാടിനെ ആശ്രയിച്ചായിരുന്നു.
സർക്കാർസർവീസിൽ ഗണ്യമായ സ്ഥാനംനേടുക, മന്ത്രിസഭയിലെ ഹിന്ദുക്കളോടൊപ്പം പ്രാതിനിധ്യം ഉറപ്പുവരുത്തുക തുടങ്ങിയ ആവശ്യങ്ങൾ നേടിയെടുക്കുന്നതിന് അകാലികൾക്ക് സാധിച്ചു.
1955-ൽഇന്ത്യയുടെ വിവിധസംസ്ഥാനങ്ങളെ, ഭാഷാടിസ്ഥാനത്തിൽ പുനഃസംഘടിപ്പിക്കുന്നതിനുവേണ്ടി ഒരു ഉന്നതാധികാരക്കമ്മീഷൻ നിയമിക്കപ്പെട്ടപ്പോൾ അകാലികൾവീണ്ടും തങ്ങളുടെസ്വതന്ത്ര പഞ്ചാബി സുബാ വാദവുമായി മുന്നോട്ടു വന്നു.
അതിനോടനുബന്ധിച്ച് നടന്ന പ്രക്ഷോഭത്തിൽ പന്തീരായിരത്തിലധികം അകാലികൾ അറസ്റ്റുചെയ്യപ്പെട്ടു.
1957-ലെ പൊതുതെരഞ്ഞെടുപ്പിൽ മാസ്റ്റർതാരാസിങിന്റെ സ്ഥാനാർഥികളെല്ലാം പരാജയപ്പെട്ടത് ഈ സംഘടനയ്ക്ക് വലിയആഘാതമായി.
1961-ൽ സ്വതന്ത്ര പഞ്ചാബി സുബയ്ക്കുവേണ്ടി അവർ നടത്തിയ സമരത്തിൽ 57,000 വാളണ്ടിയർമാർ അറസ്റ്റുവരിച്ചു.
അതിനെത്തുടർന്ന്അകാലി നേതാക്കളായ മാസ്റ്റർ താരാസിങ്ങും സന്ത് ഫത്തേസിങ്ങും ചേർന്ന് ആരംഭിച്ച ഉപവാസം വലിയ നേട്ടങ്ങൾലഭിക്കാതെ തന്നെ നിറുത്തേണ്ടിവന്നു.
1962-ലെ പൊതുതെരഞ്ഞെടുപ്പിൽ 12 % വോട്ടുകളോടെ പഞ്ചാബ് നിയമസഭയിലെ 19 സീറ്റുകൾ അകാലിദളം നേടി തുടർന്ന് അകാലികൾ മാസ്റ്റർ താരാസിങ്ങിനെ മരണം വരെയുള്ള ഒരുപവാസത്തിനു പ്രേരിപ്പിച്ചു.
ഈ ഉപവാസം താരാസിങ്ങിനെ സംബന്ധിച്ചിടത്തോളം ഒരു തികഞ്ഞ പരാജയമായിരുന്നു.
അതോടുകൂടി ഇദ്ദേഹത്തിനു പാർട്ടിയിലുണ്ടായിരുന്ന പദവിക്ക് സാരമായ ഹാനിയുണ്ടായി.
പാർട്ടിയുടെമറ്റൊരു നേതാവായ സന്ത് ഫത്തേസിങ്ങിന്റെ സ്വാധീനം സാരമായി പെരുപ്പിച്ചു കാണിക്കാനും ഇത് ഇടനൽകി.
ഇതിനെത്തുടർന്ന് താരാസിങും ഫത്തേസിങ്ങും തമ്മിൽ നടന്ന അധികാരമൽസരം അകാലിദളത്തിൽ ഒരു വലിയ പിളർപ്പിന് കാരണമായി.
സന്ത്ഫത്തേസിങ്ങിന്റെ നേതൃത്വത്തിൽ രൂപംകൊണ്ട പുതിയ ബദൽ അകാലിദളത്തിനായിരുന്നു കൂടുതൽ സ്വാധീനശക്തി ലഭിച്ചത്.
ഫത്തേസിങ്ങിന്റെ നേതൃത്വത്തിലുള്ള അകാലികൾ പഞ്ചാബി സുബയ്ക്കുവേണ്ടിയുള്ള സമരം തുടർന്നു.
1965-ൽ നടന്ന ഗുരുദ്വാര തെരഞ്ഞെടുപ്പിൽ താരാസിങ് ഗ്രൂപ്പിൽപെട്ട അകാലി സ്ഥാനാർഥികളെ പരാജയപ്പെടുത്തിയത് സന്ത് ഫത്തേസിങ്ങിന്റെ വലിയൊരു നേട്ടമായിരുന്നു.
1969-ൽ മാസ്റ്റർ താരാസിങ്ങിന്റെ മരണത്തോടുകൂടി ഇദ്ദേഹത്തിന്റെ ഗ്രൂപ്പിൽപെട്ട അകാലിദളം നാമമാത്രമായിത്തീർന്നെന്നു പറയാം.
പഞ്ചാബി സുബ
1966-ൽ പഞ്ചാബ് സംസ്ഥാനത്തെ പഞ്ചാബെന്നും ഹരിയാനയെന്നും രണ്ടായി വിഭജിക്കുന്നതിന് ഇന്ത്യാ ഗവ.
എടുത്ത തീരുമാനം സന്ത് ഫത്തേസിങ്ങിന്റെ മറ്റൊരു വിജയമായിരുന്നു.
1966 നവമ്പർ 1-ന് ഈ രണ്ടുസംസ്ഥാനങ്ങളുംനിലവിൽവന്നു.
എന്നാൽ അകാലികൾ അതുകൊണ്ടും തൃപ്തരായില്ല.
സംസ്ഥാന വിഭജനത്തെത്തുടർന്ന് ഹരിയാനയ്ക്കുളളിലായിപ്പോയ ചണ്ഡിഗഢ്നഗരം തങ്ങൾക്കുതന്നെ ലഭിക്കണമെന്നതായി അകാലികളുടെ അടുത്തവാദം.
1970 ഫെ.
-ൽ ഇതിനുവേണ്ടി സന്ത് ഫത്തേസിങ് മരണംവരെ ഉപവാസം തുടങ്ങുകയും ആത്മാഹൂതിചെയ്യുമെന്നു ഭീഷണിപ്പെടുത്തുകയും ചെയ്തു.
അതിന്റെ ഫലമായി ചില വ്യവസ്ഥകൾക്ക് വിധേയമായി ചണ്ഡിഗഢ് പഞ്ചാബിന് വിട്ടുകൊടുക്കുവാൻ ഇന്ത്യാഗവണ്മെന്റു തീരുമാനിച്ചു.
1967-ലെ പൊതുതെരഞ്ഞെടുപ്പിൽ ഫത്തേസിങ് വിഭാഗത്തിൽപെട്ട അകാലിദളം കോൺഗ്രസ്സിതര കക്ഷികളുമായി മുന്നണിയുണ്ടാക്കി പഞ്ചാബ്നിയമസഭയിൽഭൂരിപക്ഷം നേടി.
ഇതിനെതുടർന്ന് അകാലിനേതാവായഗുർണാംസിങ്ങിന്റെ നേതൃത്വത്തിൽ ഒരു ഐക്യമുന്നണി മന്ത്രിസഭഅധികാരത്തിൽ വന്നു.
എന്നാൽ ഭരണകക്ഷികൾക്കിടയിലെ ഭിന്നതകാരണം ഈമന്ത്രിസഭ 1967 നമ്പറിൽ നിലംപതിച്ചു.
1969 ഫെബ്രുവരിയിൽ നടന്ന ഉപതെരഞ്ഞെടുപ്പിലും അകാലിദളത്തിന്റെ നേതൃത്വത്തിലുള്ള ഐക്യമുന്നണിക്ക് ഭൂരിപക്ഷം ലഭിച്ചതിനാൽ ഗുർണാംസിങ്ങിന്റെ നേതൃത്വത്തിൽ പുതിയൊരുമന്ത്രിസഭ രൂപവത്കരിക്കപ്പെട്ടു.
കുറേകാലത്തിനുശേഷം ഗുർണാംസിങ് രാജിവച്ചെങ്കിലും ഉടൻതന്നെ പ്രകാശ്സിങ്ബാദൽ മുഖ്യമന്ത്രിയായി മറ്റൊരുമന്ത്രിസഭ അകാലികളുടെ നേതൃത്വത്തിൽ അധികാരമേറ്റു.
1970 മാർച്ച് വരെ ബാദൽ മന്ത്രിസഭ നിലനിന്നു.
1972-ലെ ലോകസഭാതെരഞ്ഞെടുപ്പിൽ കോൺഗ്രസ്സിന് അഖിലേന്ത്യാതലത്തിൽതന്നെ ഉണ്ടായ ചരിത്രവിജയത്തെത്തുടർന്ന് മറ്റുപലസംസ്ഥാനങ്ങളിലേയും കോൺഗ്രസ്സിതര കക്ഷികളെപ്പോലെ പഞ്ചാബിൽ അകാലിദളിന്റെ ജനസ്വാധീനം ഗണ്യമായി കുറഞ്ഞു.
അതുവരെമാസ്റ്റർതാരാസിങ്ങിനെപ്പോലുള്ള വമ്പന്മാരെ പിൻതള്ളി അകാലികൾക്ക് നേതൃത്വം നൽകിപ്പോന്ന ആത്മീയഗുരുകൂടിയായിരുന്ന സന്ത് ഫത്തേസിങ് രാഷ്ട്രീയത്തിൽ നിന്ന് ഒഴിഞ്ഞുപോവുകയും ചെയ്തു.
1972-ലെ കോൺഗ്രസ് വിജയത്തെ തുടർന്ന് 1977 വരെ കോൺഗ്രസ് നേതാവ് സെയിൽസിങ് പഞ്ചാബ് മുഖ്യമന്ത്രിയായി.
1975-77-ലെ അടിയന്തരാവസ്ഥയ്ക്കുശേഷം നടന്ന തെരഞ്ഞെടുപ്പിൽ അകാലികൾ വീണ്ടും പഞ്ചാബിൽ അധികാരമേൽക്കുകയും പ്രകാശ്സിങ് ബാദൽ മുഖ്യമന്ത്രിയാവുകയും ചെയ്തു.
അടിയന്തരാവസ്ഥയെത്തുടർന്ന് നടന്ന ലോകസഭാ തെരഞ്ഞെടുപ്പിലും ഭൂരിപക്ഷം സംസ്ഥാന നിയമസഭാ തെരഞ്ഞെടുപ്പിലും സ്വതന്ത്ര ഇന്ത്യയിൽ ആദ്യമായി ഇന്ത്യൻ നാഷണൽ കോൺഗ്രസ് തോൽക്കുകയും ഒരു കോൺഗ്രസ്സിതര സർക്കാർ കേന്ദ്രത്തിലും ഭൂരിപക്ഷം സംസ്ഥാനങ്ങളിലും അധികാരത്തിലെത്തുകയും ചെയ്തു (1977).
ഈ സന്ദർഭത്തിലാണ് സന്ത് ജർണയിൽസിങ് ഭിന്ദ്രൻവാല എന്ന ഒരുപുരോഹിതപോരാളി പൊടുന്നനെ പഞ്ചാബിലെ രാഷ്ട്രീയരംഗത്ത് രംഗപ്രവേശം ചെയ്യുന്നത്.
ഖാലിസ്ഥാൻ അഥവാ സ്വതന്ത്ര പരമാധികാര മതാധിഷ്ഠിത സിക്ക് രാഷ്ട്രം സ്ഥാപിക്കുക എന്നതായിരുന്നു ഭിന്ദ്രൻവാലയുടെ ലക്ഷ്യം.
അതിനായി ആയുധമെടുക്കാനും ഭിന്ദ്രൻവാല ആഹ്വാനം ചെയ്തു.
അഖിലേന്ത്യ സിക്ക് വിദ്യാർഥി ഫെഡറേഷൻ പ്രവർത്തകരെയും നഗരങ്ങളിലെ ഇടത്തരം തൊഴിൽരഹിതരായ അഭ്യസ്തവിദ്യരെയും ഖാലിസ്ഥാൻ വാദത്തിലേക്ക് ആകർഷിക്കാനും ഇതിലൂടെ ഭിന്ദ്രൻവാലക്ക് ഴിഞ്ഞു.
അതിവേഗംഭിന്ദ്രൻവാല ഒരു പ്രസ്ഥാനമായി വളർന്നു.
ഭിന്ദ്രൻവാലയും സൈനികാധിഷ്ഠിതമായ ഖാലിസ്ഥാൻ വാദവും തുടർന്ന് വലിയൊരുപ്രസ്ഥാനമായി വളരുകയാണുണ്ടായത്.
ഖാലിസ്ഥാൻവാദം
ജാട്ട് വംശത്തിൽപ്പെട്ട സിക്ക് കൃഷിക്കാരിൽ ഒരു ഗണ്യമായ വിഭാഗത്തെ ധനികകൃഷിക്കാരാക്കി ഉയർത്തിയ "ഹരിത വിപ്ളവത്തിന്റെ ചില പ്രയോജനങ്ങൾ ചെറുകിടക്കാർക്കും ഭൂമിയില്ലാത്ത ദലിത് സിക്ക് ഹിന്ദു കർഷകത്തൊഴിലാളികൾക്കും കിട്ടി.
എന്നാൽ ഈ അധഃസ്ഥിത വിഭാഗവും ധനികകൃഷിക്കാരും തമ്മിലുള്ള വിടവ് പൂർവാധികം വർധിച്ചു.
അകാലികൾ ജാട്ട് ധനികകൃഷിക്കാരുടെയും നഗര വ്യാപാരി വ്യവസായികളുടെയും രാഷ്ട്രീയ കക്ഷിയായി ഉയർന്നു.
നഗരത്തിലെ ദരിദ്രരുടെയും ചെറുകിടക്കാരുടെയും കർഷകത്തൊഴിലാളികളായ ദലിതരുടെയും ഇടയിൽ മതനിരപേക്ഷ ജനാധിപത്യ വാദികളായ കോൺഗ്രസ്, കമ്യൂണിസ്റ്റുപാർട്ടികൾ മുതലായവയ്ക്കായിരുന്നു മുൻതൂക്കം.
മുഖ്യമന്ത്രിയും പിന്നീടുരാഷ്ട്രപതിയുമായ സെയിൽസിങ് ഈവിഭാഗത്തിൽപെട്ട ആളായിരുന്നു.
മാസ്റ്റർ താരാസിങ്ങിന്റെ നേതൃത്വത്തിൽ രൂപംകൊണ്ട പാന്ഥിക്' ഗ്രൂപ്പും ആനന്ദ്പൂർ സാഹി ബ് പ്രമേയവും വിഘടനവാദത്തിന് പ്രചോദക ഘടകങ്ങളാണ്.
ഈ തീവ്രവാദത്തെ എതിർക്കുന്നതിനുപകരം മിതവാദികൾ അതിനു കീഴടങ്ങുകയാണ് ചെയ്തത്.
അങ്ങനെയണ് പിൽക്കാലത്ത് ഇന്ത്യൻരാഷ്ട്രീയത്തിൽ വിവാദം സൃഷ്ടിച്ച ആനന്ദ്പുർ സാഹിബ് പ്രമേയം അകാലിദൾ അംഗീകരിച്ചത്.
ആനന്ദ്പുർ സാഹിബ് സമ്മേളനത്തിൽ അകാലിദളം അംഗീകരിച്ച പുതിയ ഭരണഘടനയിൽ സിക്കുകാർക്ക് ഒരു സ്വതന്ത്ര പരമാധികാര റിപ്പബ്ളിക്കാണ് വേണ്ടത് എന്ന് തുറന്ന് എഴുതിയിരുന്നില്ലെങ്കിലും സമുദായത്തിന് ആജ്ഞാധികാരം ഉള്ള ഒരു സാമൂഹ്യരാഷ്ട്രീയ വ്യവസ്ഥയ്ക്കു വേണ്ടിയാണ് അകാലിദളം നിലക്കൊള്ളുന്നതെന്നും പരമാധികാരം ഇല്ലാത്തപക്ഷം, മതം സുരക്ഷിതമായിരിക്കില്ല എന്നുമുള്ള പ്രഖ്യാപനം ഭിന്ദ്രൻവാലയുടെ ആശയങ്ങൾക്ക് പ്രചാരം നൽകുന്നതിന് കാരണമായിട്ടുണ്ട്.
ഡോ. ജഗജിത് ചൌഹാനും കപൂർസിങും ഖാലിസ്ഥാൻ എന്ന ആശയമുയർത്തി വിദേശ രാജ്യങ്ങളിൽ നടത്തിയ പ്രചാരങ്ങളും ഭിന്ദ്രൻവാലയ്ക്കു സഹായകമായിതീർന്നു.1978-ൽ ഖാലിസ്ഥാൻ വാദികൾ അതുസ്ഥാപിച്ചെടുക്കാൻ ‍ ദൾഖൽസ എന്ന ഒരു സംഘടന രൂപീകരിച്ച് പ്രവർത്തനമാരംഭിക്കുകയും ചെയ്തു.
ഇങ്ങനെ പടിപടിയായി വളർന്നുകൊണ്ടിരുന്ന തീവ്രവാദപ്രവർത്തനത്തിന്റെ അന്തരീക്ഷത്തിലാണ് അതുവരെ വളരെയൊന്നും അറിയപ്പെടാതിരുന്ന ജർണയിൽസിങ് ഭിന്ദ്രൻവാല രംഗപ്രവേശം ചെയ്യുന്നത്.
ബ്ലൂസ്റ്റാറും ബ്ലാക്ക്തണ്ടറും
1977-ൽ അകാലിദൾ നേതാവ് പ്രകാശ്സിങ് ബാദൽ രണ്ടാം തവണ പഞ്ചാബ് മുഖ്യമന്ത്രിയായതോടെ ഒരുവശത്ത് അകാലിദളും ദൾഖൽസയും തമ്മിലും മറുവശത്ത് അകാലിദളിനകത്തെ ഗ്രൂപ്പുകൾ തമ്മിലും വഴക്കുകളും മൂർച്ഛിച്ചു.
കേന്ദ്രത്തിലെ ഭരണകക്ഷിയായിരുന്ന ജനതാ പാർട്ടി പിളരുകയും 1980-ൽ കോൺഗ്രസ് വൻവിജയം നേടി ഇന്ദിരാഗാന്ധി പ്രധാനമന്ത്രി പദം ഏൽക്കുകയും ചെയ്തതോടെ അകാലിദളവും അധികാരത്തിന് പുറത്തായി.
1981 സെപ്റ്റബറിൽ ഒരിന്ത്യൻ എയർലൈൻസ് വിമാനം ദൾഖൽസ പ്രവർത്തകർ റാഞ്ചിയത് ഭീകരവാദത്തിന് ആക്കം കൂട്ടി.
ഭിന്ദ്രൻവാലയുടെ നേതൃത്വത്തിൽ അമൃതസരസ്സിലെ സുവർണക്ഷേത്രം ഖാലിസ്ഥാൻകാർ കൈയേറി വാസമുറപ്പിക്കുകയും അതൊരു ആയുധപുരയായി മാറ്റുകയും ചെയ്തു.
പതിനായിരത്തിലേറെ ഭിന്ദ്രൻവാലാ പക്ഷപാതികൾ ക്ഷേത്രത്തിൽ ഒത്തുചേർന്ന് പുണ്യഗ്രന്ഥത്തിൽ കൈവച്ച് ജീവൻ ബലികഴിച്ചും ഖാലിസ്ഥാനുവേണ്ടി പോരാടുമെന്ന് പ്രതിജ്ഞചെയ്തു.
നൂറുകണക്കിന് കലാപകാരികളെ സംസ്ഥാനത്തിന് അകത്തും പുറത്തും നിന്ന് തടവിലാക്കുകയും സംഘട്ടനങ്ങളിൽ ഇരു വിഭാഗത്തും മരണം സംഭവിച്ചുകൊണ്ടിരിക്കുകയും ചെയ്തെങ്കിലും ഭിന്ദ്രൻവാലെയെയോ അക്രമികളെയോ അടിച്ചമർത്താൻ കഴിഞ്ഞില്ല.
ഒടുവിൽ പ്രധാനമന്ത്രി ഇന്ദിരാഗാന്ധിയുടെ നിർദ്ദേശപ്രകാരം സൈനികർ 1984 ജൂൺഅഞ്ചിന്ക്ഷേത്രംവളയുകയും കലാപകാരികളുമായി യുദ്ധത്തിൽ ഏർപ്പെടുകയും ചെയ്തു.
അഞ്ചുദിവസം നീണ്ടുനിന്ന ഈ പ്രത്യാക്രമണപരിപാടിക്ക് ഓപ്പറേഷൻ ബ്ലൂസ്റ്റാർ എന്ന പേരാണ് നൽകിയിരുന്നത്.
ഭിന്ദ്രൻവാല ഉൾപ്പെടെ കലാപകാരികളും നിരവധി സൈനികരും വധിക്കപ്പെട്ട് സുവർണക്ഷേത്രം മോചിതമായി.
ഇന്ദിരാഗാന്ധി വധിക്കപ്പെട്ടതിനെത്തുടർന്ന് അധികാരത്തിൽവന്ന രാജീവ്ഗാന്ധിയും അകാലിദൾ പ്രസിഡന്റായ സന്ത്ഹർചന്ദ്സിങ് ലോംഗെവാളും 1985-ൽ പഞ്ചാബിലെ പ്രക്ഷോഭം അവസാനിപ്പിക്കുന്നതിനെ സംബന്ധിച്ച് ഒരു ഉടമ്പടിയിൽ ഒപ്പുവെയ്ക്കുകയുണ്ടായി.
എന്നാൽ അധികം വൈകാതെ തന്നെ ലോംഗെവാൾ വധിക്കപ്പെടുകയും തീവ്രവാദ പ്രവർത്തനങ്ങൾ തലപൊക്കുകയും ചെയ്തു.
വീണ്ടും സുവർണക്ഷേത്രം കലാപകാരികളുടെ സങ്കേതമായി മാറി.
ഈ ഘട്ടത്തിലാണ് 1988 മേയിൽ പഞ്ചാബ് പൊലീസും കേന്ദ്ര അർധ സൈനികരും ചേർന്ന് വീണ്ടും സുവർണക്ഷേത്രത്തിൽപ്രവേശിച്ച് കലാപകാരികളെ അമർച്ച ചെയ്തത്.
ഈ നടപടിയെ ഓപ്പറേഷൻ ബ്ളാക്ക്തണ്ടർ എന്ന്‌‌വിളിക്കുന്നു.
ഇതേത്തുടർന്ന് സംസ്ഥാനവ്യാപകമായി നടത്തിയ തിരച്ചിലുകളിലൂടെയും നിയമസമാധാന നടപടികളിലൂടെയും പഞ്ചാബിലെ അതിക്രമങ്ങൾ പൂർണമായല്ലെങ്കിലും ഒട്ടൊക്കെ ശമിച്ചു.
1997 ഫെബ്രുവരിയിൽ നടന്ന സംസ്ഥാന തെരഞ്ഞെടുപ്പിൽ അകാലിദൾ വീണ്ടും ജയിക്കുകയും പ്രകാശ്സിങ്ബാദൽ മൂന്നാം തവണ മുഖ്യമന്ത്രി ആയിത്തീരുകയും ചെയ്തു.
പക്ഷേ ഉൾപ്പാർട്ടി കലഹങ്ങളും ദിശാബോധമില്ലായ്മയും കാരണം പഴയ പ്രതാപമൊക്കെ നഷ്ടപ്പെട്ട് അവസരവാദ കൂട്ടുകെട്ടുകളുമായി പിടിച്ചു നിൽക്കാൻ പാടുപെടുന്ന അകാലിദളിന് 2002 ഫെബ്രുവരിയിൽ നടന്ന സംസ്ഥാന തെരഞ്ഞെടുപ്പിൽ പരാജയംനേരിട്ടു.
മൊത്തം 117 സംസ്ഥാനനിയമസഭാസ്ഥാനങ്ങളിൽ 64 എണ്ണം നേടിയ കോൺഗ്രസ് ജയിക്കുകയും കോൺഗ്രസ് നേതാവ് അമരീന്ദർ സിങ് മുഖ്യമന്ത്രിയായി സ്ഥാനമേൽക്കുകയും ചെയ്തു.
അകാലിദൾ നിയമസഭയിൽ മുഖ്യപ്രതിപക്ഷമായി.
അവലംബം പുറംകണ്ണികൾ Images for gurdwara Images Bhindranwale http://eci.nic.in/eci_main/mis-Political_Parties/Constitution_of_Political_Parties%5CConstitution_of_SAD.pdf http://worldsikhnews.com/25%20November%202009/Badal%20Akal%20Dal%27s%20two%20constitutions.htm Archived 2010-01-04 at the Wayback Machine .
http://members.fortunecity.com/akalidal/intro-1.htm%5Bപ്രവർത്തിക്കാത്ത+കണ്ണി%5D http://www.jstor.org/pss/4375684 Image khalistan http://prateekvidya.wordpress.com/operation-bluestar-sharp-justified/ വീഡിയോ http://www.youtube.com/watch?v=ibaI0VmHV3E feature=related http://www.youtube.com/watch?v=8NrWliRclts http://www.youtube.com/watch?v=l-K8Q798lJ8 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ശിരോമണി അകാലിദൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ശിരുവാണി അണക്കെട്ട്
കേരള ത്തിലെ പാലക്കാട് ജില്ല യിലെ മണ്ണാർക്കാട് താലൂക്കിൽ അട്ടപ്പാടി ബ്ളോക്കിൽ സ്ഥിതി ചെയ്യുന്ന ഷോളയൂർ പഞ്ചായത്തിൽ നിത്യഹരിത വനമായ ശിരുവാണി , , വനത്തിലാണ് ശിരുവാണി നദി ക്കു കുറുകെ നിർമിച്ച ശിരുവാണി അണക്കെട്ട് സ്ഥിതിചെയ്യുന്നത്‌.
കാഴ്ചകൾ കാണുന്നതിനായി വനം വകുപ്പിന്റെ വക ആറോ ഏഴോ പേർക്ക്‌ സഞ്ചരിക്കാനാകൂന്ന വാഹനം  ഇവിടെയുണ്ട്‌.
സഞ്ചാരത്തിനിടയിൽ ചിലപ്പോൾ ആന, മാൻ, വരയാട്‌, കരിങ്കുരങ്ങ്‌ തുടങ്ങിയ മൃഗങ്ങളെ അവയുടെ സ്വാഭാവിക ആവാസ വ്യവസ്ഥയിൽ കാണുവാൻ സാധിക്കും.
കാടിനു നടുവിൽ ഉള്ള ഈ അണക്കെട്ടിൽ ആനകൾ ഡാം  നീന്തിക്കടക്കുന്നതു ചില സമയങ്ങളിൽ കാണാവുന്നതാണ്.
ഡാമിന് താഴ്ത്തേക്കു ഒഴുകുന്ന വെള്ളം ശിരുവാണി നദി യായി ഭവാനി നദിയിൽ ചേരുന്നു
തമിഴ്നാട്ടി ലെ സിംഗമ്പതിയിൽ നിർമിച്ച വാട്ടർ ട്രീറ്റ്മെന്റ് പ്ലാന്റിൽ വെച്ച് ശുദ്ധീകരിച്ച ശേഷം കോയമ്പത്തൂർ വാട്ടർ സപ്ലൈ പ്രൊജക്റ്റ് ഭാഗമായി കോയമ്പത്തൂരി ൽ കുടിവെള്ളത്തിനായി ആണ് ഈ അണക്കെട്ടിലെ വെള്ളം ഉപയോഗിക്കുന്നത്.
അണക്കെട്ടിന്റെ കിഴക്ക് ഭാഗത്തായാണ് മുത്തിക്കുളം കുന്നിൽ നിന്നുള്ള  വെള്ളച്ചാട്ടത്തിൽ നിന്നുമാണ് അണക്കെട്ടിലേക്കു വെള്ളം എത്തുന്നത് .
150 വർഷം പഴക്കമുള്ള പട്ടിയാർ  ബംഗ്ലാവ് ശിരുവാണി റിസർവോയർ തീരത്താണ് സ്ഥിതി ചെയ്യുന്നത്.
1973 ആഗസ്തിലാണ് കോയമ്പത്തൂർ പട്ടണത്തിലേക്കും സമീപപ്രദേശങ്ങളിലേക്കും കുടിവെള്ള വിതരണത്തിനായി സംസ്ഥാന സർക്കാരുകൾ തമ്മിൽ ഒരു കരാർ നടപ്പിലാക്കിയത്.
കേരള സംസ്ഥാനത്ത് സ്ഥിതിചെയ്യുന്ന ഈ അണക്കെട്ട് തമിഴ്നാട്ടിലെ ഫണ്ട് ഉപയോഗിച്ച് കേരള പൊതുമരാമത്ത് വകുപ്പ് നടപ്പിലാക്കിയതാണ് .
പാലക്കാട് ടൗണിൽ നിന്ന് 46 കിലോമീറ്റർ അകലെയാണ് ഡാം .
മണ്ണാർക്കാടിനു സമീപമുള്ള കാഞ്ഞിരപ്പുഴ അണക്കെട്ടിൽ നിന്നും  22 കിലോമീറ്റർ സഞ്ചരിച്ചാൽ ശിരുവാണി ഡാമിലെത്താം.
ചിത്രശാല മഞ്ഞു മൂടിക്കിടക്കുന്ന ശിരുവാണി ഡാം പട്ടിയാർ ബംഗ്ലാവിൽ  നിന്നുള്ള ഡാമിന്റെ കാഴ്ച കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക
ശിമയോൻ ബർ സബ്ബാ
കിഴക്കിന്റെ സഭയുടെ നേതാവും സെലൂക്യാ-ക്ടെസിഫോണിലെ മെത്രാപ്പോലീത്തയുമായിരുന്നു മാർ ശിമെയോൻ ബർസബൈ അഥവാ മാർ ശിമയോൻ ബർ സബ്ബാ .
സസ്സാനിദ് ചക്രവർത്തിയായിരുന്ന ശാപ്പോർ രണ്ടാമന്റെ കാലത്തുണ്ടായ മതപീഡനത്തിനിടെ രക്താസാക്ഷിത്വം വരിച്ചവരിൽ പ്രമുഖനാണ് ഇദ്ദേഹം.
വിവിധ ക്രിസ്ത്യൻ സഭകളിൽ അദ്ദേഹം ഒരു വിശുദ്ധനായി ആദരിക്കപ്പെടുന്നു .
ജീവചരിത്രം ശിമെയോൻ ബർ സമ്പായുടെ രക്തസാക്ഷിത്വത്തിന്റെ ചിത്രീകരണം
സസ്സാനിദ് സാമ്രാജ്യത്തിൽ ശാപ്പോർ രണ്ടാമൻ ചക്രവർത്തിയുടെ ഭരണത്തിൻ കീഴിൽ ക്രൈസ്തവർക്ക് നേരെ ഉണ്ടായ മതമർദ്ദനത്തിനിടെ രക്തസാക്ഷിത്വം വരിച്ചവരിൽ പ്രധാനിയാണ് ശിമെയോൻ ബർ സമ്പാ.
സസ്സാനിദ് സാമ്രാജ്യത്തിന്റെ തലസ്ഥാനമായ സെലൂക്യാ-ക്ടെസിഫോണിൽ മെത്രാപ്പോലീത്ത ആയിരുന്ന പാപ്പാ ബർ അഗ്ഗായിയുടെ കീഴിൽ അർക്കദിയാക്കോൻ ആയി പ്രവർത്തിച്ചിരുന്ന ആളാണ് ശിമെയോൻ ബർ സമ്പാ.
ഇദ്ദേഹം പേർഷ്യയിലെ സൂസാ സ്വദേശിയായിരുന്നു.
315ലെ സൂനഹദോസിൽ ശിമെയോനും പങ്കെടുത്തിരുന്നു.
സെലൂക്യാ-ക്ടെസിഫോണിലെ മെത്രാപ്പോലീത്തയുടെ അധികാരപരിധിയെ സംബന്ധിച്ച തർക്കം പരിഹരിക്കാൻ ചേർന്ന സൂനഹദോസ് പാപ്പയെ അധികാരത്തിൽ നിന്ന് നീക്കാൻ തീരുമാനമെടുക്കുകയും പകരം ശിമെയോനെ രൂപതാഭരണം ഏൽപ്പിക്കുകയും ചെയ്തു.
എന്നാൽ ഇതിന് ശിമെയോൻ തയ്യാറായില്ല.
അധികാരം നിലനിർത്താൻ പാപ്പയ്ക്ക് കഴിഞ്ഞെങ്കിലും അനാരോഗ്യം കാരണം ശിമെയോനെ ദൈനംദിന ഭരണച്ചുമതല ഭരമേൽപ്പിച്ചിരുന്നു.
അക്കാലത്ത് സെലൂക്യാ-ക്ടെസിഫോൺ രൂപതയുടെ ഉപമേലദ്ധ്യക്ഷനായി ശിമെയോൻ പ്രവർത്തിച്ചു.
സഭയിൽ ശിമെയോനുണ്ടായിരുന്ന സർവ്വസമ്മതിയുടെ തെളിവായി ഇത് വ്യാഖ്യാനിക്കപ്പെടുന്നു.
327നും 335നുമിടയിൽ സെലൂക്യാ-ക്ടെസിഫോണിൽ പാപ്പയുടെ പിൻഗാമിയായി അധികാരമേറ്റ ശിമെയോൻ ബർ സമ്പാ തുടക്കത്തിൽ സസ്സാനിദ് ചക്രവർത്തി ശാപ്പോർ രണ്ടാമനുമായി നല്ല ബന്ധം കാത്തുസൂക്ഷിച്ചിരുന്നു.
എന്നാൽ ഈ സാഹചര്യം അധികം വൈകാതെ മാറി.
റോമാ സാമ്രാജ്യത്തിൽ കോൺസ്റ്റന്റൈൻ ഒന്നാമൻ ചക്രവർത്തി ക്രിസ്തുമതത്തിന് പ്രവർത്തനസ്വാതന്ത്ര്യം അനുവദിക്കുകയും സ്വയം ക്രിസ്തുമതം സ്വീകരിക്കുകയും ചെയ്തതോടെ സസ്സാനിദ് സാമ്രാജ്യത്തിന്റെ ക്രൈസ്തവരോടുള്ള സമീപനത്തിലും മാറ്റമുണ്ടായി.
ക്രിസ്തുമതം സ്വീകരിച്ച കോൺസ്റ്റന്റൈൻ തന്നെത്തന്നെ റോമാ സാമ്രാജ്യത്തിലെ എന്നല്ല സസ്സാനിദ് സാമ്രാജ്യം ഉൾപ്പെടെ ലോകം മുഴുവനുമുള്ള ക്രിസ്ത്യാനികളുടെ സംരക്ഷകനായി പ്രഖ്യാപിച്ചു.
മാത്രമല്ല പേർഷ്യയിലെ ക്രൈസ്തവരെ സംരക്ഷിക്കണമെന്ന് ആവശ്യപ്പെട്ട് ശാപ്പോർ രണ്ടാമന് അദ്ദേഹം ഒരു കത്തും എഴുതി.
റോമാ സാമ്രാജ്യത്തോടും ഭരണാധികാരികളോടും കടുത്ത ശത്രുത പുലർത്തിയിരുന്ന ആളായിരുന്നു ശാപ്പോർ.
കോൺസ്റ്റന്റൈന്റെ നടപടികൾ ശാപ്പോർ രണ്ടാമനെ ക്രൈസ്തവർക്ക് എതിരേ നിലപാടെടുക്കുവാനാണ് പ്രേരിപ്പിച്ചത്.
റോമാ സാമ്രാജ്യത്തെ പിന്താങ്ങുന്നവരായും സസ്സാനിദ് സാമ്രാജ്യത്തിന്റെ ശത്രുക്കളായും ക്രിസ്ത്യാനികൾ മുദ്രകുത്തപ്പെട്ടു.
മസ്സ്ദേയൻ പുരോഹിതരുടെ ഇടപെടലുകൾ ഇതിന് ആക്കം കൂട്ടി.
കോൺസ്റ്റന്റൈൻ ചക്രവർത്തിയുടെ മരണശേഷം റോമാ സാമ്രാജ്യത്തിനെതിരെ യുദ്ധത്തിന് ഒരുങ്ങിയ ശാപ്പോർ രണ്ടാമൻ യുദ്ധത്തിന്റെ ചിലവ് വഹിക്കേണ്ടതിന് സ്വന്തം സാമ്രാജ്യത്തിലെ ക്രൈസ്തവരിൽ നിന്ന് അധികനികുതി ചുമത്താൻ തീരുമാനിച്ചു.
സഭയിലെ അംഗങ്ങളിൽ നിന്ന് ഇരട്ടനികുതി പിരിക്കാൻ ചക്രവർത്തി ശിമെയോൻ ബർ സമ്പായോട് ആവശ്യപ്പെട്ടു.
ദരിദ്ര്യവും ഭരണകൂടത്തിന്റെ പ്രതികൂല വിവേചനവും നേരിട്ടുകൊണ്ടിരുന്ന ക്രൈസ്തവ സമൂഹത്തിൽ നിന്ന് നികുതി പിരിവ് നടത്താൻ ബർ സമ്പാ തയ്യാറായില്ല.
ഇത് ചക്രവർത്തിയെ ചൊടിപ്പിച്ചു.
ബർസമ്പായേയും സാമ്രാജ്യത്തിലെ പ്രധാന ക്രൈസ്തവ നേതാക്കളേയും ശിക്ഷിക്കാൻ ചക്രവർത്തി തീരുമാനിച്ചു.
സെലൂക്യാ-ക്ടെസിഫോണിൽ ദുഃഖവെള്ളി ആചരണത്തിനിടെ ശിമെയോൻ ബർ സമ്പായേയും പള്ളിയിൽ സമ്മേളിച്ച വിശ്വാസികളെയും ചക്രവർത്തിയുടെ ഭടന്മാർ ഇതിനേത്തുടർന്ന് വാളിനിരയാക്കി.
പാരമ്പര്യം അനുസരിച്ച് അന്ന് വധിക്കപ്പെട്ടവരിൽ സഭയിലെ അമ്പതോളം പ്രമുഖരും ഉൾപ്പെടുന്നു.
സസ്സാനിദ് സാമ്രാജ്യത്തിൽ ദശാബ്ദങ്ങളോളം തുടർന്ന രൂക്ഷമായ ക്രൈസ്തവ മതപീഡനത്തിന്റെ തുടക്കമായിരുന്നു ഇത്.
സാംസ്കാരിക സ്വാധീനം മാർ ശിമെയോൻ ബർസാബാ, ഒരു ഗ്രീക്ക് ഓർത്തഡോക്സ് ചിത്രീകരണം രക്തസാക്ഷിത്വവും വിശുദ്ധപദവിയും
സസ്സാനിദ് പേർഷ്യയിലെ ക്രൈസ്തവരുടെ ചരിത്രത്തിലും പൊതുവേ കിഴക്കിന്റെ സഭയുടെ ചരിത്രത്തിലും നിർണ്ണായകമായ കാലഘട്ടമാണ് ശിമെയോൻ ബർ സമ്പായുടെ ഭരണകാലം.
കത്തോലിക്കാ സഭ, കിഴക്കൻ ഓർത്തഡോക്സ് സഭ, ഓറിയന്റൽ ഓർത്തഡോക്സ് സഭകൾ, കിഴക്കിന്റെ സഭ തുടങ്ങി വിശുദ്ധരെ വണങ്ങുന്ന ഒട്ടുമിക്ക ക്രൈസ്തവ സഭകളും ഇദ്ദേഹത്തെ വിശുദ്ധനായി കണക്കാക്കുന്നുണ്ട്.
ശാപ്പോർ രണ്ടാമന്റെ നേതൃത്വത്തിൽ ക്രൈസ്തവർക്ക് എതിരേ ഉണ്ടായ മതപീഡനത്തിൽ കൊല്ലപ്പെട്ടവരിൽ പ്രമുഖനാണ് ബർസമ്പാ.
പേർഷ്യയിൽ പേർഷ്യൻ ക്രൈസ്തവ രക്തസാക്ഷികളുടെ പട്ടികയിൽ ഇദ്ദേഹത്തിന്റെ പേര് ഒന്നാമതായി എണ്ണപ്പെടുന്നു.
യാസ്ദെഗെർദ് ഒന്നാമൻ ചക്രവർത്തി ക്രൈസ്തവ മതപീഡനത്തിന് സസ്സാനിദ് സാമ്രാജ്യത്തിൽ വിരാമമിട്ട ശേഷം റോമൻ ചക്രവർത്തിയുടെയും റോമൻ സാമ്രാജ്യത്തിലെ സഭയുടെയും പ്രതിനിധിയായി പേർഷ്യ സന്ദർശിക്കുകയും 410ലെ സൂനഹദോസിൽ പങ്കെടുക്കുകയും ചെയ്ത മിയാപ്രിക്കട്ടിലെ മാറൂസയാണ് ശിമെയോൻ ബർസാബാ ഉൾപ്പെടെയുള്ള പേർഷ്യൻ ക്രൈസ്തവ രക്തസാക്ഷികളുടെ ജീവചരിത്രങ്ങൾ റോമാ സാമ്രാജ്യത്തിൽ പ്രചരിപ്പിച്ചതും അവരുടെ തിരുശേഷിപ്പുകൾ വിവിധ റോമൻ ക്രൈസ്തവ കേന്ദ്രങ്ങളിൽ എത്തിച്ചതും.
മാർ ശിമെയോൻ ബർ സമ്പാ, അരക്കുഴ മർഥ് മറിയം പള്ളിയിലെ ഒരു ചിത്രം ആരാധനാക്രമ സംഭാവന മാർ ശിമെയോൻ ബർ സമ്പാ, അരക്കുഴ മർഥ് മറിയം പള്ളിയുടെ മുഖവാരത്തിലെ ഒരു ചിത്രപ്പണി
പൗരസ്ത്യ സുറിയാനി ആരാധനാക്രമത്തിൽ ഒനീസാ ( ഒനീഥാ ) എന്ന വിഭാഗത്തിൽ ഉൾപ്പെടുന്ന ഗാനങ്ങളുടെ ഉപജ്ഞാതാവായി അറിയപ്പെടുന്നത് മാർ ശിമെയോൻ ബർസമ്പായാണ്.
ഗായകസംഘം രണ്ട് ഗണമായി നിന്ന് ആലപിക്കേണ്ട ശൈലിയാണ് ഇവയിൽ അനുവർത്തിക്കപ്പെടുന്നത്.
കുർബാന ഉൾപ്പെടെയുള്ള ആരാധനാനുഷ്ഠാനങ്ങളിൽ ആലപിക്കപ്പെടുന്ന ലാകു മാറാ (സർവ്വാധിപനാം കർത്താവേ) എന്ന ഗാനത്തിന്റെ കർതൃത്വവും പരമ്പരാഗതമായി ഇദ്ദേഹത്തിലാണ് ആരോപിക്കപ്പെടുന്നത്.
ശിരിഷ്കുമാർ മേത്ത
ഇന്ത്യൻ സ്വാതന്ത്ര്യസമര സേനാനിയും വിപ്ലവകാരിയുമായിരുന്നു ശിരിഷ്കുമാർ മേത്ത (മറാത്തി: शिरीषकुमार मेहता) (28 ഡിസംബർ 1926 - 9 സെപ്റ്റംബർ 1942).
ക്വിറ്റ് ഇന്ത്യ പ്രസ്ഥാനം നടത്തുന്ന വേളയിൽ മഹാരാഷ്ട്രയിലെ നന്ദൂർബാറിൽ സർക്കാരിനെതിരെ പ്രതിഷേധ മാർച്ച് സംഘടിപ്പിക്കാൻ അദ്ദേഹം നേതൃത്വം നൽകി.
പ്രതിഷേധത്തെ നേരിടാൻ പ്രദേശത്ത് പോലീസ് ബാരിക്കേഡുകൾ സ്ഥാപിച്ചിരുന്നു.
പ്രതിഷേധ മാർച്ചിനെതിരെ പോലീസ് ലാത്തി വീശിയെങ്കിലും ഇന്ത്യൻ ദേശീയ പതാകയും കയ്യിലേന്തി 'വന്ദേമാതരം' എന്ന് മുദ്രാവാക്യം മുഴക്കി അദ്ദേഹം പോലീസിനെ എതിരിട്ടു.
എന്നാൽ ഈ സമരത്തെ പോലീസ് വെടിയുതിർത്താണ് നേരിട്ടത്.
വെടിയേറ്റുവീണ ശിരിഷ്കുമാർ സംഭവസ്ഥലത്തുവെച്ചുതന്നെ മരിച്ചു.
അദ്ദേഹത്തോടൊപ്പം ധൻസുഖ്‌ലാൽ വാനി, ഗാൻഷ്യം ദാസ്, ശശിധർ കേത്കർ, ലാൽദാസ് എന്നിവരും വീരചരമം പ്രാപിച്ചു.
സ്മാർട്ട് വാച്ച് ഇംഗ്ലീഷ് വിലാസം https://ml.wikipedia.org/wiki/Smartwatch ആപ്പിൾ വാച്ച് ധരിച്ച വ്യക്തി.
സാംസങ് ഗാലക്സി സ്മാർട്ട് വാച്ച്.
റിസ്റ്റ് വാച്ചിന്റെ രൂപത്തിൽ ധരിക്കാവുന്ന കമ്പ്യൂട്ടറാണ് സ്മാർട്ട് വാച്ച് ; ആധുനിക സ്മാർട്ട് വാച്ചുകൾ ദൈനംദിന ഉപയോഗത്തിനായി ഒരു പ്രാദേശിക ടച്ച്‌സ്‌ക്രീൻ ഇന്റർഫേസ് നൽകുന്നു, അതേസമയം ഒരു അനുബന്ധ സ്മാർട്ട്‌ഫോൺ അപ്ലിക്കേഷൻ മാനേജുമെന്റും ടെലിമെട്രിക്കും (ദീർഘകാല ബയോമോണിറ്ററിംഗ് പോലുള്ളവ) നൽകുന്നു.
ആദ്യകാല മോഡലുകൾക്ക് കണക്കുകൂട്ടലുകൾ, ഡിജിറ്റൽ സമയം പറയൽ, വിവർത്തനങ്ങൾ, ഗെയിം പ്ലേയിംഗ് എന്നിവ പോലുള്ള അടിസ്ഥാന ജോലികൾ ചെയ്യാൻ കഴിയുമെങ്കിലും, 2010 ലെ സ്മാർട്ട് വാച്ചുകൾക്ക് മൊബൈൽ ആപ്ലിക്കേഷനുകൾ, ഒരു മൊബൈൽ ഓപ്പറേറ്റിംഗ് സിസ്റ്റം, വൈഫൈ / ബ്ലൂടൂത്ത് കണക്റ്റിവിറ്റി എന്നിവയുൾപ്പെടെ സ്മാർട്ട്‌ഫോണുകളുമായി കൂടുതൽ പൊതുവായ പ്രവർത്തനമുണ്ട്.
ചില സ്മാർട്ട് വാച്ചുകൾ പോർട്ടബിൾ മീഡിയ പ്ലെയറുകളായി പ്രവർത്തിക്കുന്നു, എഫ്എം റേഡിയോയും ബ്ലൂടൂത്ത് ഹെഡ്സെറ്റ് വഴി ഡിജിറ്റൽ ഓഡിയോ, വീഡിയോ ഫയലുകളുടെ പ്ലേബാക്കും. 'വാച്ച് ഫോണുകൾ' (അല്ലെങ്കിൽ തിരിച്ചും) എന്ന് വിളിക്കുന്ന ചില മോഡലുകൾക്ക് കോളുകൾ പോലുള്ള മൊബൈൽ സെല്ലുലാർ പ്രവർത്തനമുണ്ട്.
ആന്തരിക ഹാർഡ്‌വെയർ വ്യത്യാസപ്പെടുമ്പോൾ, മിക്കവക്കും ഇലക്ട്രോണിക് വിഷ്വൽ ഡിസ്പ്ലേ ഉണ്ട്, ബാക്ക്ലിറ്റ് എൽസിഡി അല്ലെങ്കിൽ ഒഎൽഇഡി.
കുറച്ച് വൈദ്യുതി ഉപയോഗിക്കുന്നതിന് ചിലവ ട്രാൻസ്ഫ്ലെക്റ്റീവ് അല്ലെങ്കിൽ ഇലക്ട്രോണിക് പേപ്പർ ഉപയോഗിക്കുന്നു.
റീചാർജ് ചെയ്യാവുന്ന ലിഥിയം അയൺ ബാറ്ററിയാണ് അവ സാധാരണയായി പ്രവർത്തിപ്പിക്കുന്നത്.
പെരിഫറൽ ഉപകരണങ്ങളിൽ ഡിജിറ്റൽ ക്യാമറകൾ, തെർമോമീറ്ററുകൾ, ആക്‌സിലറോമീറ്ററുകൾ, പെഡോമീറ്ററുകൾ, ഹൃദയമിടിപ്പ് മോണിറ്ററുകൾ, ആൽറ്റിമീറ്ററുകൾ, ബാരോമീറ്ററുകൾ, കോമ്പസ്, ജിപിഎസ് റിസീവറുകൾ, ചെറിയ സ്പീക്കറുകൾ, മൈക്രോ എസ്ഡി കാർഡുകൾ എന്നിവ ഉൾപ്പെടാം.
അവ മറ്റ് പലതരം കമ്പ്യൂട്ടറുകളെ പോലെ സംഭരണ ഉപകരണങ്ങളായി അംഗീകരിക്കുന്നു.
സോഫ്റ്റ്വെയറിൽ ഡിജിറ്റൽ മാപ്പുകൾ, ഷെഡ്യൂളർമാർ, വ്യക്തിഗത സംഘാടകർ, കാൽക്കുലേറ്ററുകൾ, വിവിധതരം വാച്ച് ഫെയ്സുകൾ എന്നിവ ഉൾപ്പെടാം.
വാച്ച് സെൻസറുകൾ, വയർലെസ് ഹെഡ്‌സെറ്റുകൾ അല്ലെങ്കിൽ ഹെഡ്‌സ് അപ്പ് ഡിസ്‌പ്ലേ പോലുള്ള ബാഹ്യ ഉപകരണങ്ങളുമായി ആശയവിനിമയം നടത്താൻ സാധിക്കും.
മറ്റ് കമ്പ്യൂട്ടറുകളെപ്പോലെ, ഒരു സ്മാർട്ട് വാച്ച് ആന്തരികമായോ അല്ലെങ്കിൽ ബാഹ്യമായോ ആയ സെൻസറുകളിൽ നിന്ന് വിവരങ്ങൾ ശേഖരിക്കാം, മാത്രമല്ല ഇത് മറ്റ് ഉപകരണങ്ങളിൽ നിന്നോ കമ്പ്യൂട്ടറുകളിൽ നിന്നോ ഡാറ്റ നിയന്ത്രിക്കുകയോ വീണ്ടെടുക്കുകയോ ചെയ്യാം.
ഇത് ബ്ലൂടൂത്ത് , വൈ-ഫൈ , ജിപിഎസ് പോലുള്ള വയർലെസ് സാങ്കേതികവിദ്യകളെ പിന്തുണച്ചേക്കാം.
നിരവധി ആവശ്യങ്ങൾക്കായി, ഒരു "വാച്ച് കമ്പ്യൂട്ടർ" ഒരു സ്മാർട്ട്‌ഫോൺ പോലുള്ള വിദൂര സിസ്റ്റത്തിന്റെ ഒരു ഫ്രണ്ട് എൻഡ് ആയി വർത്തിക്കുന്നു, വിവിധ വയർലെസ് സാങ്കേതികവിദ്യകൾ ഉപയോഗിച്ച് സ്മാർട്ട്‌ഫോണുമായി ആശയവിനിമയം നടത്തുന്നു.
സ്മാർട്ട് വാച്ചുകൾ മുന്നേറുകയാണ്, പ്രത്യേകിച്ച് അവയുടെ രൂപകൽപ്പന, ബാറ്ററി ശേഷി, ആരോഗ്യവുമായി ബന്ധപ്പെട്ട ആപ്ലിക്കേഷനുകൾ.
അവലബം ↑ ↑ ↑ ↑
സ്മാൾ ഈസ് ബ്യൂട്ടിഫുൾ ഇംഗ്ലീഷ് വിലാസം https://ml.wikipedia.org/wiki/Small_Is_Beautiful
സ്മാൾ ഈസ് ബ്യൂട്ടിഫുൾ: എ സ്റ്റഡി ഓഫ് എക്കണോമിക്സ് ആസ് ഇഫ് പീപ്പിൾ മാറ്റേർഡ് ജർമ്മനിയിൽ ജനിച്ച ബ്രിട്ടീഷ് സാമ്പത്തിക ശാസ്ത്രജ്ഞൻ ഇ.
എഫ്. ഷൂമാക്കർ എഴുതിയ ലേഖനങ്ങളുടെ സമാഹാരമാണ്.
"സ്മാൾ ഈസ് ബ്യൂട്ടിഫുൾ" എന്ന ശൈലി അദ്ദേഹത്തിന്റെ അധ്യാപകനായ ലിയോപോൾഡ് കോറാണ് എഴുതിയത്.
1973-ൽ ആദ്യമായി പ്രസിദ്ധീകരിച്ച സ്മോൾ ഈസ് ബ്യൂട്ടിഫുൾ 1973 ലെ ഊർജ്ജ പ്രതിസന്ധിയിലും ആഗോളവൽക്കരണ സങ്കല്പത്തിന്റെ ജനപ്രിയതയിലും മുഖ്യധാരാ സാമ്പത്തിക ശാസ്ത്രത്തെക്കുറിച്ചുള്ള ഷൂമാക്കറുടെ വിമർശനങ്ങളെ കൂടുതൽ പ്രേക്ഷകരിലേക്ക് കൊണ്ടുവന്നു.
1995-ൽ ടൈംസ് ലിറ്റററി സപ്ലിമെന്റ് രണ്ടാം ലോക മഹായുദ്ധത്തിനുശേഷം പ്രസിദ്ധീകരിച്ച ഏറ്റവും സ്വാധീനമുള്ള 100 പുസ്തകങ്ങളിൽ സ്മാൾ ഈസ് ബ്യൂട്ടിഫുൾ സ്ഥാനം നേടി.
വ്യാഖ്യാനങ്ങളോടെ മറ്റൊരു പതിപ്പ് 1999-ൽ പ്രസിദ്ധീകരിച്ചു.
അവലംബം ബാഹ്യ ലിങ്കുകൾ Full Text of Small is Beautiful at ditext.com The Schumacher Institute for Sustainable Systems home page
സ്മാർട്ട് സിറ്റി, കൊച്ചി ഇംഗ്ലീഷ് വിലാസം https://ml.wikipedia.org/wiki/SmartCity,_Kochi
കേരള സർക്കാരും ദുബായ് ആസ്ഥാനമായി പ്രവർത്തിക്കുന്ന ടീകോം ഇൻവെസ്റ്റ്മെന്റ്സും സംയുക്തമായി കൊച്ചിയിൽ സ്ഥാപിക്കുന്ന ഉദ്യമമാണിത്.
ഇരുവരും രൂപപ്പെടുത്തിയ സ്മാർട്ട്‌ സിറ്റി കൊച്ചി ഇൻഫ്രാസ്ട്രക്ചർ പ്രൈവറ്റ് ലിമിറ്റഡിനാണ് പദ്ധതി ചുമതല.
സർക്കാരിന്റെ ഓഹരി പങ്കാളിത്തം പതിനാറ് ശതമാനമാണ്.
മുതൽമുടക്കിന്റെ ബാക്കി 84 ശതമാനമാണ് ടീകോം നൽകുക.
കൊച്ചി സ്മാർട്ട്‌ സിറ്റിയിൽ സ്ഥാപിക്കുന്ന കെട്ടിടങ്ങളുടെ മൊത്തം വിസ്തൃതി 8.8 ദശലക്ഷം ചതുരശ്ര മീറ്ററാണ്.
ഇതിലെ 60 ശതമാനം ഭാഗത്തും ഐ.ടി/ഐ.
ടി അനുബന്ധസ്ഥാപനങ്ങളാകണം.
2007 നവംബർ 15 -ന്‌ പാട്ടക്കാരാറിൽ ടീകോം അധികൃതരുമായി ഒപ്പു വെച്ചു.
2007 നവംബർ 16 -ന്‌ തറക്കല്ലിട്ടു.
പദ്ധതിയുടെ ആദ്യഘട്ട ഉദ്ഘാടനം 2016 ഫെബ്രുവരി 20 ന് കൊച്ചിയിൽ നടന്നു.
പദ്ധതി തുടക്കം
കൊച്ചി സ്മാർട്ട്‌ സിറ്റി എന്ന പദ്ധതി 2003 ലെ എ.കെ.ആന്റണിയുടെ നേതൃത്വത്തിൽ കേരള ഗവൺമെന്റിലെ ഐ.ടി മന്ത്രിയായിരുന്ന കുഞ്ഞാലിക്കുട്ടിയുടെ ശ്രമഫലമായി രൂപ രേഖ തയ്യാറാക്കുകയും ദുബായ് ഇന്റർനെറ്റ്‌ സിറ്റിയെ പദ്ധതി പഠനത്തിനു ക്ഷണിക്കാൻ തീരുമാനിക്കുകയും ചെയ്തതാണ്.